**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija (EM)

 Rīga, Brīvības iela 55, 506.telpa, plkst.12:00

Rīgā, 2017. gada 16.februārī Nr.4

Sēdi vada: Gints Miķelsons – Latvijas Būvniecības padomes priekšsēdētājs

Sēdē piedalās: Kaspars Bondars; Zigmārs Brunavs; Pēteris Dzirkals; Leonīds Jākobsons; Baiba Fromane; Vija Gēme; Normunds Grinbergs; Ināra Laube; Elīna Rožulapa; Mārtiņš Straume; Edmunds Valantis; Roberts Vecums –Veco, aizvieto: Margarita Gorškova (LPS); Guntars Maļins (LIKA),.

Uzaicinātie: Juris Laicāns - SIA Aqua-Brambis, vecākais inženieris;

|  |  |
| --- | --- |
| Ingars PilmanisLinda KrāģeJānis NiedrePēteris Druķis | * Standartizācijas birojs (LVS) vadītājs;
* Rīgas celtniecības koledžas (RCK), starptautisko sakaru koordinatore;

- RCK Būvzinību katedras vadītājs- Būvniecības valsts kontroles biroja (BVKB) direktors |
| Renārs Špade | - BVKB Metodiskās vadības nodaļas vadītājs; |
| Ilze Beināre | * - BVKB Metodiskās vadības nodaļas eksperts;
 |
| Olga Geitus-Eitvina | * Latvijas Būvuzņēmēju partnerība;
 |
| Agrita Lūse | * Biedrība “Building Design and Construction council” (BDCC) valdes locekle;
 |
| Roberts Trautmanis | * BDCC;
 |
| Inese Aizstrauta | - BDCC; |
| Aleksandrs Švaikovs | * Būvniecības Industrijas Digitalizācijas asociācija;
 |
| Edgars Dreimanis | - Latvijas mērnieku biedrība; |
| Angelika BondareLīga JurjevaInts Pīrāgs | - Latvijas hidromelioratīvo būvju asociācija;- Valsts zemes dienests, ģenerāldirektora vietniece attīstības jautājumos;- Valsts zemes dienests, vadošais metodikas eksperts. |
|  |  |

Sēdē nepiedalās: Andris Božē; Līga Gaile; Juris Mellēns; Annija Novikova; Jurijs Strods; Jānis Rāzna; Oskars Zivtiņš.

Protokolē: Inese Rostoka - EM Būvniecības politikas departamenta vecākā eksperte.

Darba kārtība:

1. Latvijas Būvniecības padomes veidotās darba grupas un informācija par darba grupā - Būvniecības stratēģijas izstrādei paveikto;
2. Rīgas Celtniecības koledžas attīstības stratēģijas projekta prezentācija;
3. Ekonomikas ministrijas informācija par aktuālo būvniecības regulējuma pilnveidošanā;
4. Alternatīvi priekšlikumi galvenā būvdarbu veicēja atbildībai par apakšuzņēmēju nodokļu nomaksu, likumā “Par nodokļiem un nodevām”” un vēstules projekts Finanšu un Ekonomikas ministrijām.
5. Par būvniecības standartu pieejamību būvniecības speciālistiem;
6. Citi jautājumi.

Sēdi sāk 12:05

**1.§**

**Latvijas Būvniecības padomes veidotās darba grupas un informācija par darba grupā - Būvniecības stratēģijas izstrādei paveikto.**

--------------------------------------------------------------------------------------------------

**Ziņo:** I.Beināre, G.Miķelsons

Notikuša 5 darba grupas tikšanās. LBP 11.01.2017. sēdē tika apstiprināti 5 stratēģijas virzieni:

1. Nozares apgrozījuma vienmērīgs pieaugums;
2. Produktivitāte;
3. Kvalitāte;
4. Gudri speciālisti;
5. Efektīvs administratīvais process būvniecībā.

Darba grupa definēja sasniedzamos mērķus un identificēja pasākumus mērķu sasniegšanai. Darba grupa vēl savu darbu nav beigusi, nepieciešama papildus diskusija par cilvēkresursiem, kā to izvērtēt, kādi būs veicamie pasākumi.

Ir saņemti priekšlikumi par stratēģiju, visi priekšlikumi tiks apkopotu, pēc to apkopošanas būs nepieciešama darba grupas diskusija.

**Nolemj:** 1. Nākamajā sēdē izskatīt Būvniecības stratēģijas 2017. – 2027.gadm projektu.

 2. Padomes sekretariātam izsūtīt stratēģijas projektu padomes locekļiem.

 3. G.Miķelsonam sasaukt pirmo padomes organizēto Būvspeciālistu nākotnes izglītība un kvalifikācijas darba grupas sēdi.

**2.§**

**Rīgas Celtniecības koledžas (RCK) attīstības stratēģijas projekta prezentācija**

--------------------------------------------------------------------------------------------------

|  |
| --- |
| **Ziņo:** L.Krāģe |
| Prezentē Rīgas Celtniecības koledžas (RCK) attīstības stratēģija 2015.-2020.gadam uninformē par plāniem dalībai ERAF projektā: Darbības programmas «Izaugsme un nodarbinātība» 8.1.4. specifiskā atbalsta mērķa «Uzlabot pirmā līmeņa profesionālās augstākas izglītības STEM, tajā skaitā medicīnas un radošās industrijas, studiju mācību vidi koledžās» - projekts «Būvmateriālu īpašību pārbaudes laboratorijas modernizācija»VĪZIJA – starptautiski atpazīstama, moderna un prestiža augstākās profesionālās izglītības mācību iestāde, līdz 2020.gadam – vadošā 1.līmeņa augstākās izglītības mācību iestāde būvniecības un arhitektūras speciālistu, kā arī profesionālu kultūras mantojuma restauratoru, sagatavošanā Baltijas valstīs.MISIJA **-** Izveidot modernu un nākotnes darba tirgus prasībām atbilstošu sistēmu, kas veicina tautsaimniecības transformāciju un Viedās specializācijas stratēģijas prioritāšu īstenošanai nepieciešamās kompetences, uzņēmējspējas un radošuma attīstību vidējā un augstākajā profesionālās izglītības līmenī. RCK ir izstrādāts izglītības programmu attīstības plāns, izstrādātas mācību programmas: Būvzinības, Arhitektūra, Inženiersistēmas, Restaurācija. Tiek strādāts pie studiju programmām: Ceļu būvniecība un Būvju restaurators. Sagatavots sadarbības plāns ar darba devējiem, piesaistot tos programmu pilnveidošanā, audzēkņu novērtēšanā un prakses vietu nodrošināšanā un investīciju attīstības plāns, kas ERAF projekta ietvaros paredz Būvmateriālu īpašību pārbaudes laboratorijas modernizāciju, kas paredz modernizēt būvmateriālu īpašību pētīšanas laboratoriju, paplašinot telpas, iegādājoties jaunas, mūsdienu prasībām atbilstošas iekārtas un papildus aprīkojumu, kā arī papildinot jau esošo IT bāzi ar attiecīgo datortehniku, lai labāk varētu apmācīt studējošos strādāt ar būvniecības projektēšanā izmantojamām datorprogrammām.Padome vērš uzmanību uz to, ka ir RCK Rīgā vienīgā profesionālās apmācības iestāde, kas apmāca būvniecībā strādājošos, bet koncepcija ir vairāk virzīta uz 1.līmeņa augstākās izglītības programmu attīstību.**J.Niedre** informē, ka RCK profesionālo izglītību apgūst apmēram 400 audzēkņu un koledžā – 500, šāda situācija ir izveidojusies, jo audzēkņi nepiesakās profesionālajās programmās.Padomē pārstāvētās darba devēju organizācijas ir ieinteresētas profesionālu strādnieku sagatavošanā un ir gatavas tikties ar koledžas atbildīgajām amatpersonām, lai runātu par prakses iespējām audzēkņiem, lai vairāk popularizētu būvniecības nozari, tā rodot iespēju palielināt profesionālu izglītību apgūt gribētāju skaitu koledžā, kā arī lai runātu par nozarei nepieciešamajiem speciālistiem. |
| Padome piedāvā RCK vairāk vērst uzmanību uz moduļveida izglītību un duālo izglītību, it sevišķi restaurācija. |

**Nolemj**: Atbalstīt Rīgas celtniecības koledžas izstrādāto stratēģiju un plānus modernizēt būvmateriālu īpašību pārbaudes laboratoriju.

**3.§**

**Ekonomikas ministrijas informācija par aktuālo būvniecības regulējuma pilnveidošanā**

--------------------------------------------------------------------------------------------------

**Ziņo:** E.Valantis

1. Par procesu kā EM virza normatīvā regulējuma grozījumu projektus un kā skaņo ar padomi.

Katrreiz, kad ministrija virza uz Ministru kabinetu kādu projektu, tiek saņemti pārmetumi, ka kāds nav projektu redzējis un nav sniedzis savus priekšlikumus, tāpēc nepieciešams vienoties kā dokuments tiek virzīts, pēc visu priekšlikumu apkopošanas un galīgā varianta izstrādāšanas.

Ņemot vērā to, ka dokumentu iesniegšanu un virzību regulē Ministru kabineta kārtības rullis, un nekavētu dokumentu virzību, visus projektus, kas tiks uzsaukti valsts sekretāru sanāksmē, tiks izsūtīti padomes locekļiem, lai varētu oficiāli pieteikties uz atzinumu sniegšanu, vai arī bez pieteikšanās sūtīt savus atzinumus ministrijai, atzinumu sniegšanai paredzētajā laikā. Atzinumi tiks apkopoti izrunāti saskaņošanas sanāksmēs. Pēc dokumentu iesniegšanas Ministru kabinetā (MK), jaunus priekšlikumus ministrija vairs nepieņems.

1. Ekonomikas ministrija regulāri, informēs padomi, kas ir galvenie uzdevumu pie kā ministrija strādās, kāds ir progress ar MK noteikumiem pie kuriem uzsākti darbi.
* Šobrīd notiek darbs pie **Būvniecības likuma grozījumiem**. Saeimas Tautsaimniecības, vides un reģionālās attīstības komisija ir piekrita virzīt ātros likuma grozījumus, tie jāsagatavo 4 nedēļu laikā. Darba grupā tiek aicināts arī padomes pārstāvis. Nākamajā LBP sēdē prezentēs grozījumus pirms iesniegšanas Saeimā.
* Grozījumi “Vispārīgajos būvnoteikumos” – tiek strādāts ar tiem jautājumiem, kas atbilst spēkā esošajam Būvniecības likumam un neprasa grozījumus.
* Padomes locekļiem ir izsūtīti normatīvi, kuros grozījumus atbilstoši mūsdienu prasībām ir izstrādājuši nozares pārstāvji ( LBN 221-15 „Ēku iekšējais ūdensvads un kanalizācija”, LBN 222-15 „Ūdensapgādes būves”, LBN 223-15 „Kanalizācijas būves”).
* MK pieņemti grozījumi noteikumos “Ēku būvnoteikumi”, kas stāsies spēkā ar 01.03.2017.
* MK ir iesniegti grozījumi noteikumos “Pārējo inženierbūvju būvnoteikumi”;
* Ministrija ir sagatavojusi un izsūtījusi padomes locekļiem informatīvo ziņojumu “Par plānotajiem publiskajiem lielajiem būvniecības iepirkumiem, sagaidāmajām investīcijām būvniecībā, nepieciešamo resursu pieejamību un ietekmi uz tirgus cenu, būvniecības kvalitāti un tirgus pārkaršanas risku”.

**Nolemj: 1**. Ekonomikas ministrijai regulāri informēt padomi par normatīviem, kas ir ministrijas dienas kārtībā;

**2.** Prezentāciju par veiktajiem grozījumiem ūdensvadu un kanalizācijas būvnormatīvos, elektroniski izsūtīt padomes locekļiem;

3. Sagatavotos grozījumus Būvniecības likumā un “Vispārīgos būvnoteikumos” izsūtīt padomei.

**4.§**

**Alternatīvi priekšlikumi galvenā būvdarbu veicēja atbildībai par apakšuzņēmēju nodokļu nomaksu, likumā “Par nodokļiem un nodevām””**

--------------------------------------------------------------------------------------------------

**Ziņo:** B.Fromane

Izskatot Finanšu ministrijas sagatavoto likumprojektu "Grozījumi likumā "*Par nodokļiem un nodevām*"" Ministru kabineta sēdē (29.09.2016., prot.49§10) nolēma: “Finanšu ministrijai sadarbībā ar Ekonomikas ministriju un nozares nevalstiskajām organizācijām turpināt izvērtēt solidārās atbildības jautājumus būvniecībā un finanšu ministram līdz 2017.gada 1.maijam iesniegt noteiktā kārtībā izskatīšanai Ministru kabinetā attiecīgu tiesību akta projektu.

Ekonomikas ministrija un Finanšu ministrija ir atzinušas, ka 2016.gada 23.novembrī Saeimā pieņemtie “Grozījumi likumā *Par nodokļiem un nodevām”* XIII nodaļas regulējumam, ir sarežģīts nodokļu iekasēšanas mehānisms, kas paredz ievērojamu birokrātiskā sloga pieaugumu publiskajos būvdarbos.

Lai risinātu nodokļu nomaksas problēmas būvniecības nozarē, būtu jāveic divi obligātie pasākumi, tas ir jāievieš elektroniskā darba laika uzskaite un jāsagatavo alternatīvi priekšlikumi, likuma grozījumiem.

* Ierosinājums elektronisko darba laika uzskaiti ieviest no 2018.gada 1.janvāra, nesaistot to ar ID karšu ieviešana projektu;
* Atbalstīt Latvijas Būvuzņēmēju partnerības sagatavoto vēstuli un alternatīvo priekšlikumus XIII nodaļas grozījumiem likumā "*Par nodokļiem un nodevām*", kas nosaka galvenā būvdarbu veicēja atbildības par nodokļu nomaksu.

**N.Grinbergs** neatbalsta vēstuli un nevar atbalstīt likumprojekta XIII nodaļas izmaiņas, jo mehānisms, kā notiek maksājumi, nav skaidrs un nerisina samaksas jautājumu apakšuzņēmējiem.

**E.Valantis** atgādina, ka šobrī notiek darbs pie tipveida līgumu izstrādes, ir izveidota tehniskā komiteja. Maksāšana ir tipveida līguma jautājums un tos, kam šis jautājums ir aktuāls, aicina piedalīties komitejas darbā.

**N.Grinbergs** neuzskata ka ar tipveida līgumiem varēs sakārtot šo jautājumu, jo šobrīd likumdošanā galvenā būvdarbu veicēja atbildība ir ļoti maza un par to jārunā arī normatīvajā regulējumā.

**P.Dzirkals** ierosina likumprojektā runāt tikai par atbildību, reducējot uz administratīvo mehānismu, tāpat aicina Padomi sadalīt divos jautājumos - solidāro atbildību un nodokļu nomaksu.

Padomes balsojums par atbalstu Latvijas Būvuzņēmēju partnerības sagatavotajiem likumprojekta XIII nodaļas alternatīvajiem grozījumiem likumā “*Par nodokļiem un nodevām”*

Balsošanā piedalās 15 balsstiesīgi padomes locekļi.

Balsojums: “**par**” – 11 balsis (Z.Brunavs; P.Dzirkals; L.Jākobsons; B.Fromane; V.Gēme; I.Laube; E.Rožulapa; M.Straume; E.Valantis; M.Gorškova)

 “**atturas**” – 3 balsis (G.Maļins, K.Bondars, R.Vecums –Veco)

 “**pret**”- 1 balss (N.Grinbergs).

**Nolemj:** 1. Ar balsu vairākumu atbalstīt nozares izstrādāto priekšlikumu, lai aizvietotu likuma *Par nodokļiem un nodevām* XIII nodaļas regulējumu, kas ir pieņemts 2016.gada 23.novembrī Saeimā, ar alternatīvu regulējumu par galvenā būvdarbu veicēja atbildību par nodokļu nomaksu.

2. Precizēt vēstules projektu un likumprojektu atbilstoši padomes ieteikumiem;

3. Sekretariātam nosūtīt priekšlikumus Finanšu ministrijai un Ekonomikas ministrijai.

**5.§**

**Par būvniecības standartu pieejamību būvniecības speciālistiem**

--------------------------------------------------------------------------------------------------

**Ziņo:** I.Pilmanis

Informē par Būvniecības standartu pieejamību.

Esošie standartu izplatīšanas veidi: var nopirkt standartu, var abonēt lasīšanu, nopirkt licences, līgumi ar augstskolām u.c.

* Standartu lasītava (bez maksas) – LVS, LNB, RTU, RA u.c.
* www.lvs.lv
* Individualizēti sadarbības līgumi

Pieejami 45 tūkst. dokumentu, nedauz vairāk par 20 tūkst. standartu

Lielākā daļa ir Eiropas starptautiskie standarti uz kuru izplatīšanu attiecas līguma nosacījumi. Galvenais nosacījums ir, ka standartus nevar izplatīt bez maksas.

Tika piedāvāta bezmaksas Standartu lasītavas pakalpojums no 2015. gada 1. novembra līdz 2016. gada 15. februārim. Pakalpojumu izmantoja gandrīz 450 uzņēmumi, standartus apskatot vairāk nekā 20 tūkstošus reizes. Gandrīz visi aptaujātie pauda viennozīmīgu interesi par iespēju arī turpmāk pastāvīgi piekļūt standartu lasīšanai

Standartizācijas birojs ir izstrādājis priekšlikumu, lai būvniecības speciālistiem būtu pieejamas aktuālās redakcijas, ņemot vērā eirokodeksu projektēšanas sistēmas maiņu, sistēmā pieejami vairāk kā 500 būvmateriālu standartu. Ņemot vērā Eirokodeksu ieviešanas plāna otro kārtu, tuvāko gadu laikā būs nepieciešam tulkot jaunus standartus un aktualizēt esošos. Nepieciešams risinājums, ka nodrošināt standartu pieejamību, vienlaikus nodrošinot Standartu tehniskās komitejas darbību.

**Piedāvātais risinājums**

* Attālināta standartu lasītava reģistrētiem būvkomersantiem / sertificētiem speciālistiem;
* Ar būvniecību saistītās ICS grupas:
	+ 91 ICS grupas „Būvmateriāli un būvniecība” standarti;
	+ 93 ICS grupas „Inženierbūvniecība” standarti;
	+ 01.100 ICS grupas „Tehniskie rasējumi” standarti.
* Standartu aktuālās redakcijas, labojumi, atjauninājumi.

**Ieguvumi**

* Neierobežota piekļuve ar būvniecību saistīto standartizācijas dokumentu lasītavai (bez papildus maksas)
* Eirokodess ieviešanas plānā Standartizācijas birojam paredzēto pasākumu realizācija un nākošās Eirokodekss standartu paaudzes pārņemšana
* Standartizācijas sistēmas attīstība būvniecības jomā
1. Standartu maksas iekļaušana būvkomersantu reģistrācijas nodevā

~4600 būvkomersanti, **43,50 EUR / gadā**

1. Standartu maksas piesaiste būvspeciālistu sertifikācijas procesam

~10.000 būvspeciālistu sertifikāti (~7700 speciālisti), **20 (25) EUR / gadā**

**E.Rožulapa** iebilst pret maksas par standartu lietošanu piesaisti sertifikācijas sistēmai, jo ne visiem speciālistiem tie ir vajadzīgi. Maksa speciālistam ir ļoti liela.

Lai speciālisti būtu gatavi maksāt, nepieciešama Standartu tulkojumu revīzija, pakalpojuma kvalitātes revīzija, nav ērta meklēšana. Problēma mājas lapā, būtu nepieciešamas daudz lielāka priekšskatīšanas iespējas.

Sistēma būvniecībā ir vajadzīga pat ja standartus visi nelasa.

Padome uzskata, ka ņemot vērā to, ka normatīvajos aktos ir atsauces uz LVS, valstij jāiesaistās standartu sakārtošanās, jo ir daudzi novecojuši standarti, kas apgrūtina objektu nodošanu ekspluatācijā.

**E.Valantis** atbalsts priekšlikumu, jo tā pie vienota maksāšanas veida standarti būtu pieejami par samērā zemu cenu un LVS klientu loks būtu zināms un varētu strādāt vienmērīgā režīmā.

**P.Druķis** informē, ka 2017.fgada 19.aprīlī būs Būvnormatīvu diena, Būvniecības nedēļas ietvaros. Koncepciju par tehnisko būvnormatīvu izstra’dāšanu, kas tiks prezentēta arī ājā pasākumā. Dar Andris Šteinerts

**Nolemj:** Būvspeciālistus sertificējošam organizācijām līdz nākamajai sēdei sagatavot savus priekšlikumus par optimāliem maksājumiem par standartu lietošanu un iespējamajiem lietotājiem.

**6.§**

**Par darba plānu turpmākajām LBP sēdēm.**

--------------------------------------------------------------------------------------------------

**Nolemj:**

1. Nākamā Latvijas būvniecības padomes sēdi sasaukt 2017.gada 15.martā, plkst.14:00;
2. Izskatāmās tēmas:
* Būvniecības vidēja termiņa stratēģijas 2017.-2027.gadam projekts (Ekonomikas ministrija);
* Saimnieciski izdevīgo iepirkumu vērtēšanas kritēriji būvniecībā (Latvijas Būvuzņēmēju partnerība, Latvijas Arhitektu savienība);
* Eiropas Savienības fondu finansētās programmas būvniecībā, atvērtās programmas, izsludinātie iepirkumi, kopējais iespējamais finansējuma apjoms 2017. un 2018.gadam (Finanšu ministrija, CFLA);
* Informācija par tipveida līgumu izstrādes statuss (BVKB)
1. Padomes locekļiem iesniegt priekšlikumus nākamās sēdes Darba kārtībai.

Sēdi slēdz 14:15

Padomes priekšsēdētājs G.Miķelsons

Protokolēja I.Rostoka